Cuneiform Tablet POAT 1b (L29 553)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB e-na-a-šùr DUMU PÚZUR-a-na KIŠIB a-šùr-na-ṣí-ir DUMU a-mur-IŠTAR KIŠIB a-šùr-li-qá-i DUMU pá-pá-lim DU₁₀-ṣi-lá-a-šùr DUMU bu-ṣí-a ú e-lá-num DUMU ás-qú-dim i-na mì-ig-ra-tí-šu-nu iṣ-ba-at-ni-a-tí-ma ni-iš a-lim{ki} it-mu-ú-ma i-ta-ma e-me-nu-um i-na ší-ga-ri-im ša a-šùr 3 GÍN KÙ.BABBAR e-me-nu-um i-na ḫa-ra-nim a ba-ri-šu-nu lu ig-mu-ru-ni a-na 0.66666 GÍN KÙ.BABBAR sà-ḫa-ar-tá-šu DU₁₀-ṣí-lá-a-šùr a-na e-lá-ni-im lu i-dí-nu-ni 2 GÍN KÙ.BABBAR DU₁₀-ṣí-lá-a-šùr a-na ba-ri-šu-nu lá ig-mu-ru-ni tap-pá-ú-tám lá e-pu-šu-ni i-ta-ma-ma 1.5 GÍN KÙ.BABBAR DU₁₀-ṣí-lá-a-šùr a-na e-me-ni-im i-ša-qal 1.5 GÍN KÙ.BABBAR ša e-lá-nu-um a-na DU₁₀-ṣí-lá-a-šùr a-na kà-ú-nim i-dí-nu-šu-ni ba-lúm ma-mì-tim KÙ.BABBAR i-ša-qal-šu-um